CELEX: 42013X0618(02)
Language: ro
Date: 2013-06-18 00:00:00
Title: Regulamentul nr. 74 al Comisiei Economice pentru Europa din cadrul Organizației Națiunilor Unite (CEE-ONU) – Dispoziții uniforme privind omologarea vehiculelor din categoria L 1 cu privire la instalarea dispozitivelor de iluminat și de semnalizare luminoasă

18.6.2013   
            
            
               RO
            
            
               Jurnalul Oficial al Uniunii Europene
            
            
               L 166/88
            
         Numai textele originale CEE–ONU au efect juridic în temeiul dreptului public internațional. Situația și data intrării în vigoare ale prezentului regulament ar trebui verificate în ultima versiune a documentului de situație al CEE-ONU TRANS/WP.29/343, disponibil la următoarea adresă:
   http://www.unece.org/trans/main/wp29/wp29wgs/wp29gen/wp29fdocstts.html.
   Regulamentul nr. 74 al Comisiei Economice pentru Europa din cadrul Organizației Națiunilor Unite (CEE-ONU) – Dispoziții uniforme privind omologarea vehiculelor din categoria L1 cu privire la instalarea dispozitivelor de iluminat și de semnalizare luminoasă
   Include întregul text valabil până la:
   Suplimentul 6 la seria 01 de amendamente — Data intrării în vigoare: 22 iulie 2009
   Suplimentul 7 la seria 01 de amendamente — Data intrării în vigoare: 18 noiembrie 2012
   CUPRINS
   REGULAMENT
   
               1.
            
            Domeniul de aplicare
         
               2.
            
            Definiții
         
               3.
            
            Cererea de omologare
         
               4.
            
            Omologarea
         
               5.
            
            Specificații generale
         
               6.
            
            Specificații speciale
         
               7.
            
            Înmatricularea vehiculelor
         
               8.
            
            Conformitatea producției
         
               9.
            
            Sancțiuni în caz de neconformitate a producției
         
               10.
            
            Modificarea și extinderea omologării unui tip de vehicul cu privire la instalarea dispozitivelor de iluminat și semnalizare luminoasă
         
               11.
            
            Încetarea definitivă a producției
         
               12.
            
            Dispoziții tranzitorii
         
               13.
            
            Denumirile și adresele serviciilor tehnice responsabile cu încercările de omologare, precum și ale departamentelor administrative
         ANEXE
   
               Anexa 1 —
            
            Comunicare privind omologarea, extinderea, refuzul sau retragerea omologării sau încetarea definitivă a producției unui tip de vehicul (moped) cu privire la instalarea dispozitivelor de iluminat sau de semnalizare luminoasă, în temeiul Regulamentului nr. 74
         
               Anexa 2 —
            
            Exemple de mărci de omologare
         
               Anexa 3 —
            
            Suprafețele lămpilor, axa și centrul de referință și unghiurile de vizibilitate geometrică
         
               Anexa 4 —
            
            Vizibilitatea din față a luminilor roșii și vizibilitatea din spate a luminilor albe
         
               Anexa 5 —
            
            Controlul conformității producției
         1.   DOMENIUL DE APLICARE
   Prezentul regulament se aplică vehiculelor din categoria L1
       (1), cu privire la instalarea dispozitivelor de iluminat și de semnalizare luminoasă.
   2.   DEFINIȚII
   În sensul prezentului regulament:
   
               2.1.
            
            
               „omologarea unui vehicul” înseamnă omologarea unui tip de vehicul cu privire la numărul și modul de instalare ale dispozitivelor de iluminat și de semnalizare luminoasă;
            
         
               2.2.
            
            
               „tip de vehicul” înseamnă o categorie de autovehicule care nu diferă între ele în următoarele aspecte esențiale:
               
                           2.2.1.
                        
                        
                           dimensiunile și forma exterioară ale vehiculului;
                        
                     
                           2.2.2.
                        
                        
                           numărul și amplasarea dispozitivelor.
                        
                     
                           2.2.3.
                        
                        
                           De asemenea, următoarele vehicule nu sunt considerate „vehicule de tip diferit”:
                           
                                       2.2.3.1.
                                    
                                    
                                       vehiculele care diferă în sensul punctelor 2.2.1 și 2.2.2 de mai sus, dar nu astfel încât să implice o schimbare a tipului, numărului, poziționării și vizibilității geometrice a lămpilor prescrise pentru respectivul tip de vehicul;
                                    
                                 
                                       2.2.3.2.
                                    
                                    
                                       vehiculele la care lămpile omologate în temeiul unuia dintre regulamente anexate la Acordul din 1958 sau lămpile permise în țara în care sunt înregistrate vehiculele sunt fie montate, fie absente în cazul în care montarea lor este opțională;
                                    
                                 
                     
         
               2.3.
            
            
               „plan transversal” înseamnă un plan vertical perpendicular pe planul longitudinal median al vehiculului;
            
         
               2.4.
            
            
               „vehicul gol” înseamnă un vehicul fără conducător sau pasager și neîncărcat, dar cu rezervorul de combustibil plin și echipat cu setul său normal de scule;
            
         
               2.5.
            
            
               „lampă” înseamnă un dispozitiv destinat iluminării drumului sau emiterii unui semnal luminos către alți utilizatori ai drumului. Lămpile plăcii de înmatriculare din spate și catadioptrii sunt, de asemenea, considerate lămpi;
               
                           2.5.1.
                        
                        
                           „lămpi echivalente” înseamnă lămpi care au aceeași funcție și sunt autorizate în țara în care a fost înmatriculat vehiculul; astfel de lămpi pot avea caracteristici diferite față de cele instalate pe vehicul în momentul omologării acestuia, cu condiția satisfacerii cerințelor prevăzute în prezentul regulament.
                        
                     
                           2.5.2.
                        
                        
                           „lămpi independente” înseamnă dispozitive cu suprafețe luminoase separate, surse de lumină separate și carcase separate;
                        
                     
                           2.5.3.
                        
                        
                           „lămpi grupate” înseamnă dispozitive cu suprafețe luminoase distincte și surse de lumină distincte, dar cu o carcasă comună;
                        
                     
                           2.5.4.
                        
                        
                           „combinate” înseamnă dispozitive care au suprafețe luminoase distincte, dar au sursă luminoasă comună și carcasă comună;
                        
                     
                           2.5.5.
                        
                        
                           „încorporate reciproc” înseamnă dispozitive cu surse de lumină distincte sau cu o singură sursă de lumină, care funcționează în condiții diferite (de exemplu, diferențe optice, mecanice sau electrice), cu suprafețe luminoase total sau parțial comune și cu o carcasă comună;
                        
                     
                           2.5.6.
                        
                        
                           „lumină de drum (fază lungă)” înseamnă lampa care servește la iluminarea drumului pe o distanță mare în fața vehiculului;
                        
                     
                           2.5.7.
                        
                        
                           „lumină de întâlnire (fază scurtă)” înseamnă lampa care servește la iluminarea drumului în fața vehiculului, fără a reduce vizibilitatea sau a-i jena pe conducătorii auto care vin din sens invers sau pe ceilalți participanți la trafic;
                        
                     
                           2.5.8.
                        
                        
                           „lampă de poziție față” înseamnă lampa utilizată pentru indicarea prezenței vehiculului când este văzut din față;
                        
                     
                           2.5.9.
                        
                        
                           „catadioptru” înseamnă un dispozitiv prin care se indică prezența unui vehicul prin reflexia luminii emanate de o sursă de lumină care nu este legată de acel vehicul, observatorul aflându-se în apropierea sursei de lumină.
                           În sensul prezentului regulament, plăcile de înmatriculare reflectorizante nu sunt considerate catadioptri;
                        
                     
                           2.5.10.
                        
                        
                           „lampă indicatoare de direcție” înseamnă lampa utilizată pentru a indica celorlalți participanți la trafic intenția conducătorului de a schimba direcția la dreapta sau la stânga.
                           De asemenea, în conformitate cu dispozițiile Regulamentului nr. 97, se pot utiliza una sau mai multe lămpi indicatoare de direcție;
                        
                     
                           2.5.11.
                        
                        
                           „lampă de stop” înseamnă lampa care indică altor participanți la trafic care se găsesc în spatele vehiculului folosirea frânei de serviciu de către conducătorul auto;
                        
                     
                           2.5.12.
                        
                        
                           „lampă de poziție spate” înseamnă lampa care indică prezența vehiculului văzut din spate;
                        
                     
                           2.5.13.
                        
                        
                           „dispozitiv de iluminare a plăcii de înmatriculare din spate” înseamnă dispozitivul utilizat pentru iluminarea spațiului rezervat pentru placa de înmatriculare din spate; acest dispozitiv poate consta în mai multe componente optice;
                        
                     
         
               2.6.
            
            
               „suprafață emițătoare de lumină” a unui „dispozitiv de iluminat”, a unui „dispozitiv de semnalizare luminoasă” sau a unui catadioptru înseamnă întreaga suprafață exterioară sau o parte din suprafața exterioară a materialului transparent, în conformitate cu declarația din schița inclusă în cererea de omologare depusă de fabricantul dispozitivului (a se vedea anexa 3);
            
         
               2.7.
            
            
               „suprafață iluminantă” (a se vedea anexa 3);
               
                           2.7.1.
                        
                        
                           „suprafața iluminantă a unui dispozitiv de iluminat” (punctele 2.5.6 și 2.5.7) înseamnă proiecția ortogonală a deschiderii totale a reflectorului sau, în cazul farurilor cu reflector elipsoidal, proiecția „lentilei de proiecție” pe un plan transversal. În cazul în care dispozitivul de iluminat nu dispune de un reflector, se aplică definiția de la punctul 2.7.2 În cazul în care suprafața emițătoare de lumină a lămpii se întinde doar peste o parte din deschiderea totală a reflectorului, atunci se ia în considerare numai proiecția acestei părți.
                           În cazul unui far pentru lumina de întâlnire, suprafața iluminantă este limitată de urma aparentă a marginii de separație pe lentilă. În cazul în care reflectorul și lentila sunt reglabile unul în raport cu celălalt, se utilizează poziția medie de reglare;
                        
                     
                           2.7.2.
                        
                        
                           „suprafața iluminantă a unui dispozitiv de semnalizare luminoasă, altul decât un catadioptru” (punctele 2.5.8, 2.5.10, 2.5.11 și 2.5.12) înseamnă proiecția ortogonală a lămpii pe un plan perpendicular pe axa sa de referință și aflat în contact cu suprafața emițătoare de lumină exterioară a lămpii, această proiecție fiind limitată de marginile ecranelor situate în acest plan, fiecare dintre acestea permițând trecerea, în direcția axei de referință, a numai 98 % din intensitatea luminoasă totală a luminii. Pentru a stabili marginile inferioară, superioară și laterale ale suprafeței iluminante, se iau în considerare doar ecranele cu margine orizontală sau verticală;
                        
                     
                           2.7.3.
                        
                        
                           „suprafața iluminantă a unui catadioptru” (punctul 2.5.9) înseamnă proiecția ortogonală a unui catadioptru într-un plan perpendicular pe axa sa de referință, delimitată de plane care sunt în continuarea zonelor periferice extreme ale sistemului optic al catadioptrului și paralele cu axa respectivă. Pentru a determina marginile inferioară, superioară și laterale ale dispozitivului, se iau în considerare numai planele verticale și orizontale;
                        
                     
         
               2.8.
            
            
               „suprafață aparentă” într-o direcție de observare definită înseamnă, la cererea fabricantului sau a reprezentantului autorizat al acestuia, proiecția ortogonală fie a
               marginii suprafeței luminoase proiectate pe suprafața exterioară a lentilei, (a-b),
               fie a suprafeței emițătoare de lumină (c-d),
               într-un plan perpendicular pe direcția de observare și tangent la punctul cel mai exterior al lentilei (a se vedea anexa 3 la prezentul regulament);
            
         
               2.9.
            
            
               „axă de referință” înseamnă axa caracteristică a lămpii, determinată de fabricant(ul lămpii) în vederea utilizării ca direcție de referință (H = 0°, V = 0°) pentru unghiurile de câmp în vederea măsurătorilor fotometrice și a instalării lămpii pe vehicul;
            
         
               2.10.
            
            
               „centru de referință” înseamnă intersecția axei de referință cu suprafața iluminantă exterioară. Aceasta este specificată de fabricantul lămpii;
            
         
               2.11.
            
            
               „unghiuri de vizibilitate geometrică” înseamnă unghiurile care determină câmpul unghiului solid minim în care suprafața aparentă a lămpii trebuie să fie vizibilă. Acest câmp al unghiului solid este determinat de segmentele sferei al cărei centru coincide cu centrul de referință al lămpii și al cărei ecuator este paralel cu solul. Aceste segmente se stabilesc în raport cu axa de referință. Unghiurile orizontale β corespund longitudinii; unghiurile verticale α corespund latitudinii. În interiorul unghiurilor de vizibilitate geometrică nu trebuie să existe niciun obstacol care să împiedice propagarea luminii, din nicio parte a suprafeței aparente a lămpii observate de la infinit. În cazul în care măsurătorile sunt efectuate în apropierea lămpii, direcția de observare trebuie deplasată paralel astfel încât să se obțină aceeași precizie.
               În interiorul unghiurilor de vizibilitate geometrică nu se iau în considerare obstacolele dacă acestea existau deja în momentul omologării de tip a lămpii.
               În cazul în care, la instalarea lămpii, una dintre părțile suprafeței aparente a lămpii este mascată de una dintre celelalte componente ale vehiculului, se furnizează dovezi că acea parte a lămpii care este nemascată de obstacole este în continuare conformă cu valorile fotometrice impuse pentru omologarea dispozitivului ca unitate optică (a se vedea anexa 3 la prezentul regulament). Cu toate acestea, în cazul în care unghiul vertical al vizibilității geometrice sub orizontală poate fi redus la 5° (lampa situată la mai puțin de 750 mm deasupra solului), câmpul fotometric al măsurătorilor efectuate pe unitatea optică instalată poate fi redus la 5° sub orizontală;
            
         
               2.12.
            
            
               „extremitate de gabarit” de fiecare parte a vehiculului înseamnă planul paralel cu planul longitudinal median al vehiculului și tangent la marginea exterioară laterală a acestuia, fără a ține cont de oglinzile retrovizoare, indicatoarele de direcție, lămpile de poziție și catadioptri;
            
         
               2.13.
            
            
               „lățime totală” înseamnă distanța dintre cele două planuri verticale definite la punctul 2.12 de mai sus;
            
         
               2.14.
            
            
               „Lampă unică” înseamnă un dispozitiv sau o parte a unui dispozitiv având o funcție și o suprafață aparentă în direcția axei de referință (a se vedea punctul 2.8 din prezentul regulament) și una sau mai multe surse de lumină.
               În scopul instalării pe un vehicul, prin „lampă unică” se înțelege, de asemenea, orice ansamblu de două lămpi independente sau grupate, identice sau nu, care au aceeași funcție, în cazul în care acestea sunt instalate astfel încât proiecția suprafețelor lor aparente în direcția axei de referință să ocupe cel puțin 60 % din cel mai mic dreptunghi care circumscrie proiecțiile suprafețelor aparente menționate anterior în direcția axei de referință. Într-un astfel de caz, dacă este necesară omologarea, fiecare dintre aceste lămpi trebuie omologată ca lampă de tip „D”. Această posibilitate de combinare nu este aplicabilă luminilor de drum și luminilor de întâlnire;
            
         
               2.15.
            
            
               „distanța dintre două lămpi” orientate în aceeași direcție înseamnă cea mai mică distanță dintre două suprafețe aparente în direcția axei de referință. În cazul în care distanța dintre lămpi îndeplinește în mod evident cerințele prezentului regulament, nu este necesar să se determine marginile exacte ale suprafețelor aparente;
            
         
               2.16.
            
            
               „indicator de funcționare” înseamnă un semnal vizual sau auditiv (sau orice semnal echivalent) care arată dacă un dispozitiv conectat funcționează corect sau nu;
            
         
               2.17.
            
            
               „indicator de funcționare cu circuit închis” înseamnă un semnal vizual (sau orice semnal echivalent) care arată dacă un dispozitiv este conectat, fără a indica dacă acesta funcționează corect sau nu;
            
         
               2.18.
            
            
               „lampă opțională” înseamnă o lampă a cărei instalare este lăsată la latitudinea fabricantului;
            
         
               2.19.
            
            
               „sol” înseamnă suprafața pe care este așezat vehiculul, această suprafață trebuind să fie practic orizontală;
            
         
               2.20.
            
            
               „dispozitiv” înseamnă o componentă sau combinație de componente utilizate în scopul realizării uneia sau mai multor funcțiuni;
            
         
               2.21.
            
            
               „culoarea luminii emise de dispozitiv”. Definițiile culorii luminii emise formulate în Regulamentul nr. 48 și în seriile lui de amendamente în vigoare la data formulării cererii pentru omologarea de tip se aplică prezentului regulament.
            
         3.   CEREREA DE OMOLOGARE
   
               3.1.
            
            
               Cererea de omologare a unui tip de vehicul cu privire la instalarea dispozitivelor de iluminat și de semnalizare luminoasă ale acestuia este transmisă de către producătorul vehiculului sau de către reprezentantul autorizat al acestuia.
            
         
               3.2.
            
            
               Cererea este însoțită de următoarele documente și informații în triplu exemplar:
               
                           3.2.1.
                        
                        
                           o descriere a tipului de vehicul cu privire la aspectele menționate la punctele 2.2.1 și 2.2.2 de mai sus. Tipul de vehicul trebuie specificat;
                        
                     
                           3.2.2.
                        
                        
                           o listă a dispozitivelor prevăzute de către producător pentru sistemul de iluminat și de semnalizare luminoasă. Lista poate include, pentru fiecare funcție, mai multe tipuri de dispozitive. Fiecare tip trebuie să fie identificat în mod corespunzător (marcă de omologare națională sau internațională, în cazul în care tipul este omologat, denumirea producătorului etc.). În plus, lista poate include, pentru fiecare funcție, mențiunea suplimentară „sau dispozitive echivalente”;
                        
                     
                           3.2.3.
                        
                        
                           o schiță de ansamblu a echipamentului de iluminat și de semnalizare luminoasă, cu indicarea poziției diferitelor lămpi pe vehicul;
                        
                     
                           3.2.4.
                        
                        
                           după caz, pentru verificarea conformității cu cerințele prezentului regulament, o schiță sau schițe ale fiecărei lămpi, indicând suprafața iluminantă în sensul definiției de la punctul 2.7.1 de mai sus, suprafața emițătoare de lumină în sensul definiției de la punctul 2.6, axa de referință în sensul definiției de la punctul 2.9 și centrul de referință în sensul definiției de la punctul 2.10. Aceste informații nu sunt necesare în cazul lămpii de iluminare a plăcii de înmatriculare spate (a se vedea punctul 2.5.13);
                        
                     
                           3.2.5.
                        
                        
                           cererea include o declarație referitoare la metoda utilizată pentru definiția suprafeței aparente (a se vedea punctul 2.8).
                        
                     
         
               3.3.
            
            
               Un vehicul gol dotat cu un echipament complet de iluminat și de semnalizare luminoasă, astfel cum este descris la punctul 3.2.2 de mai sus, reprezentativ pentru tipul de vehicul care urmează să fie omologat, trebuie prezentat serviciului tehnic responsabil de efectuarea încercărilor în vederea omologării.
            
         4.   OMOLOGAREA
   
               4.1.
            
            
               În cazul în care tipul de vehicul prezentat în vederea omologării în temeiul prezentului regulament îndeplinește cerințele regulamentului cu privire la toate dispozitivele specificate în listă, se acordă omologarea tipului de vehicul respectiv.
            
         
               4.2.
            
            
               Pentru fiecare omologare se atribuie un număr de omologare. Primele două cifre (în cazul de față 01, întrucât regulamentul se află la seria 01 de amendamente) indică seria de amendamente care include cele mai recente modificări tehnice majore aduse regulamentului la data acordării omologării. Aceeași parte contractantă nu poate atribui acest număr unui alt tip de vehicul sau aceluiași tip de vehicul prezentat cu echipament care nu este specificat în lista prevăzută la punctul 3.2.2 de mai sus, sub rezerva dispozițiilor de la punctul 7 din prezentul regulament.
            
         
               4.3.
            
            
               Omologarea, extinderea, refuzul sau retragerea omologării sau încetarea definitivă a producției unui tip de vehicul în temeiul prezentului regulament se notifică părților la acordul care aplică prezentul regulament prin intermediul unei fișe conforme cu modelul din anexa 1 la prezentul regulament.
            
         
               4.4.
            
            
               Pe orice vehicul corespunzător unui tip de vehicul omologat în temeiul prezentului regulament se aplică în mod vizibil, într-un loc ușor accesibil și indicat pe fișa de omologare, o marcă de omologare internațională compusă din următoarele elemente:
               
                           4.4.1.
                        
                        
                           un cerc, în interiorul căruia se află litera „E”, urmată de numărul distinctiv al țării care a acordat omologarea (2);
                        
                     
                           4.4.2.
                        
                        
                           numărul prezentului regulament, urmat de litera „R”, o liniuță și numărul de omologare, în partea dreaptă a cercului menționat la punctul 4.4.1.
                        
                     
         
               4.5.
            
            
               Dacă vehiculul corespunde unui tip de vehicul omologat în temeiul unui alt regulament sau a mai multor regulamente anexate la acord, în aceeași țară care a acordat omologarea în temeiul prezentului regulament, nu este necesar ca simbolul prezentat la punctul 4.4.1 să fie repetat; în acest caz, numărul regulamentului și numărul de omologare, precum și simbolurile suplimentare ale tuturor regulamentelor în temeiul cărora s-a acordat omologarea în țara care acordă omologarea în temeiul prezentului regulament se introduc în coloane verticale la dreapta simbolului prevăzut la punctul 4.4.1.
            
         
               4.6.
            
            
               Marca de omologare trebuie să fie clar lizibilă și să nu se poată șterge.
            
         
               4.7.
            
            
               Marca de omologare este amplasată lângă plăcuța cu date a vehiculului sau pe această plăcuță fixată de producător.
            
         
               4.8.
            
            
               În anexa 2 la prezentul regulament sunt prezentate exemple de mărci de omologare.
            
         5.   SPECIFICAȚII GENERALE
   5.1.   Dispozitivele de iluminat și de semnalizare luminoasă sunt montate astfel încât, în condiții normale de utilizare și indiferent de vibrațiile la care pot fi supuse, să își păstreze caracteristicile prevăzute de prezentul regulament și să permită conformitatea vehiculului cu cerințele din prezentul regulament. În special, nu poate fi posibilă o dereglare neintenționată a sistemului de reglare al lămpilor.
   5.2.   Lămpile de iluminare trebuie să fie instalate astfel încât reglarea corectă a orientării acestora să poată fi efectuată cu ușurință.
   5.3.   Pentru toate dispozitivele de semnalizare luminoasă, inclusiv în cazul celor montate lateral, axa de referință a lămpii, atunci când aceasta este montată pe vehicul, trebuie să fie paralelă cu planul portant al vehiculului pe șosea; de asemenea, această axă trebuie să fie perpendiculară pe planul longitudinal median al vehiculului, în cazul catadioptrilor laterali, respectiv paralelă cu acest plan pentru toate celelalte dispozitive.
   O toleranță de ± 3° este permisă în fiecare direcție.
   În plus, în cazul în care există specificații de montare furnizate de producător, acestea trebuie respectate.
   5.4.   În absența unor instrucțiuni specifice, înălțimea și orientarea lămpilor se verifică cu vehiculul gol și amplasat pe o suprafață orizontală plană, planul longitudinal median al acestuia fiind vertical, iar ghidonul aflându-se în poziția corespunzătoare direcției de circulație direct înainte.
   5.5.   În absența unor instrucțiuni specifice:
   
               5.5.1.
            
            
               lămpile sau catadioptrii unici sunt montați astfel încât centrul de referință al acestora să se afle în planul longitudinal median al vehiculului;
            
         
               5.5.2.
            
            
               lămpile care constituie o pereche și care au aceeași funcție:
               
                           5.5.2.1.
                        
                        
                           sunt montate simetric față de planul longitudinal median;
                        
                     
                           5.5.2.2.
                        
                        
                           sunt simetrice una față de cealaltă în raport cu planul longitudinal median;
                        
                     
                           5.5.2.3.
                        
                        
                           satisfac aceleași cerințe colorimetrice;
                        
                     
                           5.5.2.4.
                        
                        
                           au caracteristici fotometrice nominale identice; și
                        
                     
                           5.5.2.5.
                        
                        
                           se aprind și se sting simultan.
                        
                     
         5.6.   Lămpile pot fi grupate, combinate sau încorporate reciproc unele cu altele, cu condiția ca toate cerințele referitoare la culoare, poziție, orientare, vizibilitate geometrică, conexiuni electrice, precum și alte cerințe, dacă există, să fie respectate pentru fiecare lampă în parte.
   5.7.   Înălțimea maximă față de sol se măsoară de la cel mai înalt punct, iar înălțimea minimă de la cel mai jos punct al suprafeței aparente în direcția axei de referință. În cazul luminilor de întâlnire, înălțimea minimă în raport cu solul se măsoară de la cel mai jos punct al ieșirii efective a sistemului optic (de exemplu, reflector, lentilă, lentilă de proiecție) indiferent de utilizarea sa.
   În cazul în care înălțimea (maximă și minimă) față de sol îndeplinește în mod evident cerințele prezentului regulament, nu este necesar să se determine marginile exacte ale niciunei suprafețe.
   Atunci când se referă la distanța dintre lămpi, poziția în raport cu lățimea se determină de la marginile interioare ale suprafeței aparente, în direcția axei de referință.
   În cazul în care poziția în raport cu lățimea îndeplinește în mod evident cerințele prezentului regulament, nu este necesar să se determine marginile exacte ale niciunei suprafețe.
   5.8.   În absența unor dispoziții specifice, nicio altă lampă, în afară de lămpile indicatoare de direcție și de lămpile de avarie ale vehiculului, nu poate emite o lumină intermitentă.
   5.9.   Nicio lumină roșie nu trebuie să fie vizibilă din față și nicio lumină albă nu trebuie să fie vizibilă din spate. Conformitatea cu această cerință este verificată după cum se arată mai jos (a se vedea desenul din anexa 4):
   
               5.9.1.
            
            
               vizibilitatea luminii roșii spre înainte: nicio lumină roșie nu trebuie să fie vizibilă direct pentru ochiul unui observator care se deplasează în zona 1 a unui plan transversal situat la 25 m în fața vehiculului;
            
         
               5.9.2.
            
            
               vizibilitatea luminii albe spre înapoi: nicio lampă albă nu trebuie să fie vizibilă direct de un observator care se deplasează în zona 2 a unui plan transversal situat la 25 m în spatele vehiculului;
            
         
               5.9.3.
            
            
               În planurile respective, zonele 1 și 2 explorate de ochiul observatorului sunt delimitate astfel:
               
                           5.9.3.1.
                        
                        
                           în înălțime, de două planuri orizontale situate la 1 m, respectiv la 2,2 m deasupra solului;
                        
                     
                           5.9.3.2.
                        
                        
                           în lățime, de două planuri verticale care, formând în față, respectiv în spate, un unghi de 15° înspre exteriorul planului longitudinal median al vehiculului, trec prin punctul sau punctele de contact ale planurilor verticale paralele cu planul longitudinal median al vehiculului și care delimitează lățimea totală a vehiculului; dacă există mai multe puncte de contact, cel mai din față dintre acestea corespunde planului din față, iar cel mai din spate corespunde planului din spate.
                        
                     
         5.10.   Conexiunile electrice se realizează astfel încât lampa de poziție față sau lumina de întâlnire, dacă nu există o lampă de poziție față, precum și lampa de poziție spate și orice dispozitiv de iluminare a plăcii de înmatriculare din spate să nu poată fi puse și scoase din funcțiune decât simultan.
   5.11.   În lipsa unor instrucțiuni specifice, conexiunile electrice trebuie să fie realizate astfel încât lumina de drum și lumina de întâlnire să nu poată fi puse în funcțiune decât în cazul în care lămpile menționate la punctul 5.10 de mai sus sunt în funcțiune. Cu toate acestea, nu este necesară respectarea acestei cerințe în cazul luminii de drum și a luminii de întâlnire dacă atenționările luminoase ale acestora constau în aprinderea intermitentă a luminii de întâlnire, la intervale scurte, sau în aprinderea intermitentă a luminii de întâlnire și a luminii de drum, în mod alternativ, la intervale scurte.
   
               5.11.1.
            
            
               Farul trebuie să intre în funcțiune în mod automat atunci când motorul este în funcțiune.
            
         5.12.   Lămpi martor
   
               5.12.1.
            
            
               Fiecare lampă martor trebuie să fie ușor vizibilă pentru un conducător așezat în poziția normală de conducere.
            
         
               5.12.2.
            
            
               În cazul în care prezentul regulament prevede un indicator de funcționare cu circuit închis, acesta poate fi înlocuit cu un indicator de funcționare.
            
         5.13.   Culori ale luminilor (3)
   
   Culorile luminilor menționate în prezentul regulament trebuie să fie astfel:
   
               far cu lumină de drum
            
            
               :
            
            
               albă
            
         
               far cu lumină de întâlnire
            
            
               :
            
            
               albă
            
         
               lampă de poziție față
            
            
               :
            
            
               albă
            
         
               catadioptru față netriunghiular
            
            
               :
            
            
               albă
            
         
               catadioptru lateral, netriunghiular
            
            
               :
            
            
               galben auto în partea din față
               galben auto sau roșie în spate
            
         
               catadioptrul pedalei
            
            
               :
            
            
               galben auto
            
         
               catadioptru spate, netriunghiular
            
            
               :
            
            
               roșie
            
         
               lampă indicatoare de direcție
            
            
               :
            
            
               galben auto
            
         
               lampă de stop
            
            
               :
            
            
               roșie
            
         
               lampă de poziție spate
            
            
               :
            
            
               roșie
            
         
               lampa plăcuței de înmatriculare spate
            
            
               :
            
            
               albă
            
         5.14.   Fiecare vehicul care face obiectul omologării în temeiul prezentului regulament trebuie să fie echipat cu următoarele dispozitive de iluminare și de semnalizare luminoasă:
   
               5.14.1.
            
            
               far cu lumină de întâlnire (punctul 6.2);
            
         
               5.14.2.
            
            
               lampă de poziție spate (punctul 6.10);
            
         
               5.14.3.
            
            
               catadioptru lateral, netriunghiular (punctul 6.5).
            
         
               5.14.4.
            
            
               catadioptru spate, netriunghiular (punctul 6.7);
            
         
               5.14.5.
            
            
               catadioptri pentru pedale (punctul 6.6), numai pentru mopedele cu pedale;
            
         
               5.14.6.
            
            
               lampă de stop (punctul 6.9);
            
         
               5.14.7.
            
            
               Dispozitiv de iluminare a plăcuței de înmatriculare spate, în cazul în care o astfel de o placă este necesară (punctul 6.11).
            
         5.15.   Vehiculul poate fi echipat, în plus, cu următoarele dispozitive de iluminare și semnalizare luminoasă:
   
               5.15.1.
            
            
               far cu lumină de drum (punctul 6.1);
            
         
               5.15.2.
            
            
               lampă de poziție față (punctul 6.3);
            
         
               5.15.3.
            
            
               catadioptru spate netriunghiular (punctul 6.4);
            
         
               5.15.4.
            
            
               lămpi indicatoare de direcție (punctul 6.8);
            
         5.16.   Montarea fiecăruia dintre dispozitivele de iluminare și semnalizare luminoasă menționate la punctele 5.14 și 5.15 de mai sus trebuie efectuată în conformitate cu cerințele relevante precizate la punctul 6 din prezentul regulament.
   5.17.   Montarea oricăror dispozitive de iluminare și semnalizare luminoasă, altele decât cele menționate la punctele 5.14 și 5.15, este interzisă, cu excepția unui dispozitiv de iluminare adecvat pentru placa de înmatriculare spate, dacă aceasta există și dacă se impune iluminarea acesteia.
   5.18.   Dispozitivele de iluminat și semnalizare luminoasă omologate de tip pentru motociclete și menționate la punctele 5.16 și 5.17 pot fi montate, de asemenea și pe mopede.
   6.   SPECIFICAȚII INDIVIDUALE
   6.1.   FAR CU LUMINĂ DE DRUM
   6.1.1.   Număr
   Unul sau două, de un tip omologat în conformitate cu:
   
               (a)
            
            
               Regulamentul nr. 113;
            
         
               (b)
            
            
               Clasa A din Regulamentul nr. 112;
            
         
               (c)
            
            
               Regulamentul nr. 1;
            
         
               (d)
            
            
               Regulamentul nr. 57;
            
         
               (e)
            
            
               Regulamentul nr. 72;
            
         
               (f)
            
            
               Regulamentul nr. 76.
            
         6.1.2.   Amplasare
   Nu sunt prevăzute cerințe speciale.
   6.1.3.   Poziție
   6.1.3.1.   Lățime
   
               6.1.3.1.1.
            
            
               O lampă independentă cu lumină de drum poate fi montată deasupra, dedesubtul sau în partea laterală a altei lămpi frontale; dacă aceste lămpi sunt amplasate una sub alta, centrul de referință al lămpii cu lumină de drum trebuie să fie plasat în planul longitudinal median al vehiculului; dacă aceste lămpi sunt amplasate una lângă alta, centrele de referință trebuie să fie simetrice în raport cu planul longitudinal median al vehiculului.
            
         
               6.1.3.1.2.
            
            
               Un far cu lumină de drum încorporat reciproc cu altă lampă față trebuie montat astfel încât centrul de referință al farului să fie în planul longitudinal median al vehiculului. Cu toate acestea, în cazul în care vehiculul este dotat, de asemenea, cu un far independent cu lumină de întâlnire sau cu un far cu lumină de întâlnire reciproc încorporat cu o lampă de poziție față, pe lângă farul cu lumină de drum, centrele lor de referință trebuie să fie simetrice în raport cu planul longitudinal median al vehiculului.
            
         
               6.1.3.1.3.
            
            
               Două lămpi cu lumină de întâlnire dintre care una sau ambele sunt reciproc încorporate cu altă lampă față trebuie montate astfel încât centrele lor de referință să fie simetrice în raport cu planul longitudinal median al vehiculului.
            
         6.1.3.2.   Lungime: în fața vehiculului. Această cerință este considerată respectată dacă lumina emisă nu jenează conducătorul auto, nici direct, nici indirect prin intermediul oglinzilor retrovizoare și/sau al suprafețelor reflectorizante ale vehiculului.
   6.1.3.3.   În oricare caz, distanța dintre marginea suprafeței de iluminare a oricărei lămpi independente pentru lumină de drum și marginea suprafeței de iluminare a lămpii pentru lumină de întâlnire nu trebuie să depășească 200 mm.
   6.1.3.4.   Distanța care separă suprafețele luminoase a două lămpi pentru lumină de drum nu trebuie să depășească 200 mm.
   6.1.4.   Vizibilitate geometrică
   Vizibilitatea suprafeței luminoase, inclusiv vizibilitatea în zonele care nu apar iluminate în direcția de observare luată în considerare, trebuie să fie asigurată în interiorul unui spațiu divergent definit de drepte generatoare care se sprijină pe conturul suprafeței luminoase și fac un unghi de cel puțin 5° cu axa de referință a farului.
   6.1.5.   Orientare
   Spre înainte. Lampa (lămpile) se poate (pot) deplasa solidar cu unghiul de bracaj.
   6.1.6.   Nu poate fi „combinată” cu alte lămpi.
   6.1.7.   Conexiuni electrice
   Lumina (luminile) de întâlnire poate (pot) rămâne conectată (conectate) simultan cu lumina (luminile) de drum.
   6.1.8.   Indicator pentru „conectare”
   Obligatoriu, lampă albastră de semnalizare și fără intermitență.
   6.2.   FAR CU LUMINĂ DE ÎNTÂLNIRE
   6.2.1.   Număr
   Unul sau două, de un tip omologat în conformitate cu:
   
               (a)
            
            
               Regulamentul nr. 113 (4);
            
         
               (b)
            
            
               Clasa A din Regulamentul nr. 112;
            
         
               (c)
            
            
               Regulamentul nr. 1;
            
         
               (d)
            
            
               Regulamentul nr. 56;
            
         
               (e)
            
            
               Regulamentul nr. 57;
            
         
               (f)
            
            
               Regulamentul nr. 72;
            
         
               (g)
            
            
               Regulamentul nr. 76;
            
         
               (h)
            
            
               Regulamentul nr. 82.
            
         6.2.2.   Amplasare
   Nu sunt prevăzute cerințe speciale.
   6.2.3.   Poziție
   6.2.3.1.   Lățime
   
               6.2.3.1.1.
            
            
               O lampă cu lumină de întâlnire poate fi instalată deasupra, dedesubtul sau în partea laterală a unei alte lămpi față; dacă aceste lămpi sunt amplasate una sub alta, centrul de referință al lămpii cu lumină de întâlnire trebuie să se afle în planul longitudinal median al vehiculului; dacă aceste lămpi sunt amplasate una lângă alta, centrele lor de referință trebuie să fie simetrice în raport cu planul longitudinal median al vehiculului;
            
         
               6.2.3.1.2.
            
            
               un far cu lumină de întâlnire încorporat reciproc cu altă lampă față trebuie montat astfel încât centrul său de referință să fie în planul longitudinal median al vehiculului. Cu toate acestea, în cazul în care vehiculul este dotat, de asemenea, cu un far independent cu lumină de drum sau cu un far cu lumină de drum reciproc încorporat cu o lampă de poziție față,în plus față de farul cu lumină de întâlnire, centrele lor de referință trebuie să fie simetrice în raport cu planul longitudinal median al vehiculului.
            
         
               6.2.3.1.3.
            
            
               două lămpi cu lumină de întâlnire, dintre care una sau ambele sunt reciproc încorporate, trebuie montate astfel încât centrele lor de referință să fie simetrice în raport cu planul longitudinal median al vehiculului.
            
         6.2.3.2.   Înălțime: minimum 500 mm și maximum 1 200 mm deasupra solului.
   6.2.3.3.   Lungime: în fața vehiculului. Această cerință este considerată respectată dacă lumina emisă nu jenează conducătorul auto, nici direct, nici indirect prin intermediul oglinzilor retrovizoare și/sau al suprafețelor reflectorizante ale vehiculului.
   6.2.3.4.   În cazul a două lămpi cu lumină de întâlnire, distanța dintre suprafețele luminoase nu trebuie să depășească 200 mm.
   6.2.4.   Vizibilitate geometrică
   Definită de unghiurile α și β în conformitate cu specificațiile de la punctul 2.11:
   
               α
            
            
               =
            
            
               15° și 10° în jos;
            
         
               β
            
            
               =
            
            
               45° la stânga și la dreapta pentru o lampă unică;
            
         
               β
            
            
               =
            
            
               45° înspre exterior și 10° înspre interior pentru fiecare pereche de lămpi.
            
         Prezența partițiilor sau a altor elemente de echipament lângă far nu trebuie să conducă la efecte secundare care să jeneze ceilalți participanți la trafic.
   6.2.5.   Orientare
   Spre față. Lampa (lămpile) se poate (pot) deplasa solidar cu unghiul de bracaj.
   6.2.6.   Nu poate fi „combinată” cu alte lămpi.
   6.2.7.   Conexiuni electrice
   Comanda de trecere la lumina (luminile) de întâlnire trebuie să întrerupă lumina (luminile) de drum în mod simultan.
   6.2.8.   Indicator
   Opțional, pentru anclanșare: verde și fără intermitență.
   6.3.   LAMPĂ DE POZIȚIE FAȚĂ
   6.3.1.   Număr
   Una sau două.
   6.3.2.   Amplasare
   Nu sunt prevăzute cerințe speciale.
   6.3.3.   Poziție
   
               6.3.3.1.
            
            
               Lățime:
               
                            
                        
                        
                           o lampă independentă de poziție față poate fi montată deasupra, dedesubtul sau în partea laterală a unei alte lămpi față; dacă aceste lămpi sunt una sub alta, centrul de referință al lămpii de poziție față trebuie să se afle în planul longitudinal median al vehiculului; dacă aceste lămpi sunt una lângă alta, centrele lor de referință trebuie să fie simetrice în raport cu planul longitudinal median al vehiculului;
                        
                     
                            
                        
                        
                           o lampă de poziție față care este reciproc încorporată cu altă lampă față trebuie montată astfel încât centrul de referință al acesteia să fie situat în planul longitudinal median al vehiculului; cu toate acestea, în cazul în care vehiculul este dotat, de asemenea, cu altă lampă față în plus față de lampa de poziție față, centrele lor de referință trebuie să fie simetrice în raport cu planul longitudinal median al vehiculului.
                        
                     Două lămpi de poziție față, dintre care una sau ambele sunt încorporate reciproc cu altă lampă față, trebuie montate astfel încât centrele lor de referință să fie simetrice în raport cu planul longitudinal median al vehiculului.
            
         
               6.3.3.2.
            
            
               Înălțime: cel puțin 350 mm și cel mult 1 200 mm deasupra solului;
            
         
               6.3.3.3.
            
            
               Lungime: în fața vehiculului.
            
         6.3.4.   Vizibilitate geometrică
   
               Unghiul vertical
            
            
               :
            
            
               15° în sus și în jos;
            
         cu toate acestea, unghiul vertical de sub orizontală poate fi redus la 5° în cazul în care lampa se află la o înălțime mai mică de 750 mm față de sol.
   
               Unghiul orizontal
            
            
               :
            
            
               80° la stânga și la dreapta pentru o lampă unică;
            
         Unghiul orizontal poate fi de 80° înspre exterior și de 45° înspre interior pentru fiecare pereche de lămpi.
   6.3.5.   Orientare
   Spre față. Lampa (lămpile) se poate (pot) deplasa solidar cu unghiul de bracaj.
   6.3.6.   Indicator
   Opțional, un indicator sau un instrument de iluminare pentru anclanșare de culoare verde și fără intermitență.
   6.3.7.   Alte cerințe
   Nu există.
   6.4.   CATADIOPTRU FAȚĂ NETRIUNGHIULAR
   6.4.1.   Număr
   Unul.
   6.4.2.   Amplasare
   Nu sunt prevăzute cerințe speciale.
   6.4.3.   Poziție
   Înălțime: cel puțin 400 mm și cel mult 1 200 mm deasupra solului;
   6.4.4.   Vizibilitate geometrică
   
               Unghiul orizontal
            
            
               :
            
            
               30° la stânga și la dreapta.
            
         
               Unghiul vertical
            
            
               :
            
            
               15° deasupra și dedesubtul orizontalei.
            
         Unghiul vertical de sub orizontală poate fi redus totuși la 5° în cazul în care catadioptrul se află la o înălțime mai mică de 750 mm față de sol.
   6.4.5.   Orientare
   Spre înainte. Catadioptrul se poate deplasa solidar cu unghiul de bracaj.
   6.4.6.   Alte cerințe
   Nu există.
   6.5.   CATADIOPTRU LATERAL, NETRIUNGHIULAR
   6.5.1.   Numărul catadioptrilor pe o parte:
   Unul sau doi.
   6.5.2.   Amplasare
   Nu sunt prevăzute cerințe speciale.
   6.5.3.   Poziție
   
               6.5.3.1.
            
            
               Pe partea laterală a vehiculului.
            
         
               6.5.3.2.
            
            
               Înălțime: cel puțin 300 milimetri și cel mult 1 000 mm deasupra solului;
            
         
               6.5.3.3.
            
            
               Lungime: catadioptrii ar trebui amplasați astfel încât, în condiții normale, să nu poată fi mascați de elementele de vestimentație ale conducătorului sau pasagerilor.
            
         6.5.4.   Vizibilitate geometrică
   
               Unghiul orizontal
            
            
               :
            
            
               30° spre înainte și spre înapoi.
            
         
               Unghiul vertical
            
            
               :
            
            
               15° deasupra și dedesubtul orizontalei.
            
         Unghiul vertical situat sub orizontală poate fi redus totuși la 5° în cazul în care catadioptrul se află la o înălțime mai mică de 750 mm față de sol.
   6.5.5.   Orientare
   Axa de referință a catadioptrului trebuie să fie perpendiculară pe planul longitudinal median al vehiculului și îndreptată spre exterior. Catadioptrii laterali din față se pot deplasa solidar cu unghiul de bracaj.
   6.6.   CATADIOPTRI PENTRU PEDALE
   6.6.1.   Număr
   Patru catadioptri sau grupuri de catadioptri.
   6.6.2.   Amplasare
   Nu sunt prevăzute cerințe speciale.
   6.6.3.   Alte cerințe
   Fețele exterioare ale suprafeței iluminante a catadioptrilor trebuie să fie încastrate în carcasa pedalei.
   Catadioptrii se montează în corpul pedalei astfel încât să fie clar vizibili atât din fața, cât și din spatele vehiculului. Axa de referință a acestor catadioptri, a căror formă trebuie adaptată la forma pedalelor, este perpendiculară pe axa pedalelor.
   Catadioptrii pentru pedale se montează numai pe acele pedale ale vehiculului care, prin intermediul unor manivele sau al unor dispozitive asemănătoare, pot fi folosite ca mijloc de propulsie alternativă la motor.
   Aceștia nu trebuie să fie montați pe pedale care se folosesc pentru controlul vehiculului sau pe pedale care sunt folosite doar ca sprijin pentru picioarele conducătorului sau pasagerului.
   Catadioptrii trebuie să fie vizibili din față și din spate.
   6.7.   CATADIOPTRU SPATE, NETRIUNGHIULAR
   6.7.1.   Număr
   Unul sau doi.
   6.7.2.   Amplasare
   Nu sunt prevăzute cerințe speciale.
   6.7.3.   Poziție
   
               6.7.3.1.
            
            
               Înălțime: cel puțin 250 mm și cel mult 900 mm deasupra solului.
            
         
               6.7.3.2.
            
            
               Lungime: la spatele vehiculului.
            
         6.7.4.   Vizibilitate geometrică
   
               Unghiul orizontal
            
            
               :
            
            
               30° la stânga și la dreapta pentru un catadioptru unic;
               30° înspre exterior și 10° înspre interior pentru fiecare pereche de catadioptri;
            
         
               Unghiul vertical
            
            
               :
            
            
               15° deasupra și dedesubtul orizontalei.
            
         Unghiul vertical de sub orizontală poate fi redus la 5° dacă lampa se află la o înălțime mai mică de 750 mm față de sol.
   6.7.5.   Orientare
   Spre spate.
   6.8.   LAMPĂ INDICATOARE DE DIRECȚIE
   6.8.1.   Număr
   Două pe fiecare parte.
   6.8.2.   Amplasare
   Două lămpi indicatoare față [categoria 11 (5)];
   două lămpi indicatoare spate [categoria 12 (5)].
   6.8.3.   Poziție
   
               6.8.3.1.
            
            
               Lățime:
               
                           6.8.3.1.1.
                        
                        
                           Pentru lămpile indicatoare față, trebuie îndeplinite următoarele cerințe:
                           
                                       1.
                                    
                                    
                                       suprafețele iluminante trebuie să se afle la o distanță de cel puțin 240 mm una față de alta;
                                    
                                 
                                       2.
                                    
                                    
                                       lămpile indicatoare trebuie să fie situate în afara planului vertical longitudinal tangent la marginile exterioare ale suprafeței iluminante a farului (farurilor);
                                    
                                 
                                       3.
                                    
                                    
                                       între suprafața iluminantă a lămpilor indicatoare și cea a farului cu lumină de întâlnire care se află cel mai aproape unul față de celălalt trebuie să existe o distanță minimă, conform tabelului următor:
                                       
                                                   Intensitatea minimă a luminii lămpii indicatoare
                                                   (cd)
                                                
                                                
                                                   Distanța minimă
                                                   (mm)
                                                
                                             
                                                   90
                                                
                                                
                                                   75
                                                
                                             
                                                   175
                                                
                                                
                                                   40
                                                
                                             
                                                   250
                                                
                                                
                                                   20
                                                
                                             
                                                   400
                                                
                                                
                                                   ≤ 20
                                                
                                             
                                 
                     
                           6.8.3.1.2.
                        
                        
                           În cazul lămpilor indicatoare spate, distanța minimă dintre marginile interioare ale celor două suprafețe aparente este de cel puțin 160 mm.
                        
                     
         
               6.8.3.2.
            
            
               Înălțime: cel puțin 350 mm sau cel mult 1 200 mm deasupra solului.
            
         
               6.8.3.3.
            
            
               Lungime: distanța măsurată în direcția înspre înainte dintre centrul de referință al lămpilor indicatoare spate și planul transversal care constituie limita cea mai din spate a lungimii totale a vehiculului nu trebuie să depășească 300 de mm.
            
         6.8.4.   Vizibilitate geometrică
   
               Unghiul orizontal
            
            
               :
            
            
               20° spre interior și 80° spre exterior.
            
         
               Unghiul vertical
            
            
               :
            
            
               15° deasupra și dedesubtul orizontalei.
            
         Unghiul vertical de sub orizontală poate fi redus totuși la 5° în cazul în care lampa se află la o înălțime mai mică de 750 mm față de sol.
   6.8.5.   Orientare
   Lămpile indicatoare față se pot deplasa solidar cu unghiul de bracaj.
   6.8.6.   Lampa indicatoare față nu poate fi „combinată” cu nicio altă lampă.
   6.8.7.   Nu poate fi „încorporată reciproc” cu nicio altă lampă.
   6.8.8.   Conexiuni electrice
   Aprinderea lămpilor indicatoare de direcție este independentă de aprinderea celorlalte lumini. Toate lămpile indicatoare de direcție de pe o parte a vehiculului trebuie să fie pornite sau oprite prin intermediul unui singur dispozitiv de control.
   6.8.9.   Alte cerințe
   Caracteristicile menționate mai jos trebuie să fie măsurate fără nicio altă sarcină în sistemul electric, cu excepția celor care sunt necesare pentru funcționarea motorului și a dispozitivelor de iluminare.
   6.8.9.1.   În cazul tuturor vehiculelor care furnizează curent continuu pentru alimentarea indicatoarelor de direcție, frecvența semnalelor luminoase intermitente ale lămpii trebuie să fie de 90 ± 30 semnale pe minut.
   
               6.8.9.1.1.
            
            
               Aprinderea intermitentă a lămpilor indicatoare de direcție de pe aceeași parte a vehiculului poate fi simultană sau alternativă.
            
         
               6.8.9.1.2.
            
            
               Acționarea comenzii pentru semnalul luminos trebuie urmată, după cel mult o secundă, de apariția luminii provenind de la oricare dintre indicatori și, după cel mult o secundă și jumătate, de prima stingere a luminii.
            
         6.8.9.2.   În cazul unui vehicul care a alimentat cu curent alternativ indicatoarele de direcție, dacă turația motorului este situată între 50 % și 100 % din turația motorului corespunzătoare vitezei maxime proiectate a vehiculului, frecvența semnalelor luminoase intermitente trebuie să fie de 90 ± 30 semnale pe minut.
   
               6.8.9.2.1.
            
            
               Aprinderea intermitentă a indicatoarele de direcție de pe aceeași parte a vehiculului poate avea loc în mod simultan sau alternativ.
            
         
               6.8.9.2.2.
            
            
               Acționarea comenzii pentru semnalul luminos trebuie urmată, după cel mult o secundă, de apariția luminii provenind de la oricare dintre indicatori și, după cel mult o secundă și jumătate, de prima stingere a luminii.
            
         6.8.9.3.   În cazul unui vehicul care alimentează cu curent alternativ indicatoarele de direcție, dacă turația motorului se situează între turația la ralanti a motorului indicată de producător și 50 % din turația motorului corespunzătoare vitezei maxime a vehiculului, frecvența semnalelor luminoase intermitente ale lămpii trebuie să fie cuprinsă între 90 + 30 și 90 – 45 semnale pe minut;
   
               6.8.9.3.1.
            
            
               Aprinderea intermitentă a indicatoarele de direcție de pe aceeași parte a vehiculului poate avea loc în mod simultan sau alternativ.
            
         
               6.8.9.3.2.
            
            
               Acționarea comenzii pentru semnalul luminos trebuie urmată, după cel mult o secundă, de apariția luminii provenind de la oricare dintre indicatori și, după cel mult o secundă și jumătate, de prima stingere a luminii.
            
         6.8.10.   În cazul unei defecțiuni, alta decât un scurtcircuit, a unei lămpi indicatoare de direcție, celelalte lămpi indicatoare de direcție trebuie să continue să lumineze intermitent sau să rămână aprinse, dar, în aceste condiții, frecvența trebuie să fie diferită de cea prescrisă, cu excepția cazului în care vehiculul este echipat cu un indicator al defecțiunii.
   6.8.11.   Indicator
   Obligatoriu în cazul în care indicatoarele de direcție nu sunt vizibile pentru conducător: funcțional, verde, intermitent și/sau sonor. În cazul unei defecțiuni a unei lămpi indicatoare, dispozitivul de indicare trebuie să se stingă, să rămână aprins în permanență sau să își schimbe frecvența.
   6.9.   LAMPA DE STOP
   6.9.1.   Număr
   Una sau două.
   6.9.2.   Amplasare
   Nu sunt prevăzute cerințe speciale.
   6.9.3.   Poziție
   
               6.9.3.1.
            
            
               Înălțime: cel puțin 250 milimetri și cel mult 1 500 mm deasupra solului;
            
         
               6.9.3.2.
            
            
               Lungime: la spatele vehiculului.
            
         6.9.4.   Vizibilitate geometrică
   
               Unghiul orizontal
            
            
               :
            
            
               45° la stânga și la dreapta pentru o lampă unică;
               45° înspre exterior și 10° înspre interior pentru fiecare pereche de lămpi;
            
         
               Unghiul vertical
            
            
               :
            
            
               15° deasupra și dedesubtul orizontalei.
            
         Unghiul vertical de sub orizontală poate fi redus totuși la 5° dacă lampa se află la o înălțime mai mică de 750 mm față de sol.
   6.9.5.   Orientare
   Spre spate.
   6.9.6.   Legături electrice
   Trebuie să se aprindă la orice acționare a frânei de serviciu.
   6.9.7.   Alte cerințe
   Intensitatea luminoasă a lămpilor de stop trebuie să fie clar superioară celei a lămpilor de poziție spate.
   6.9.8.   Indicator
   Interzis.
   6.10.   LAMPA DE POZIȚIE SPATE
   6.10.1.   Număr
   Una sau două.
   6.10.2.   Amplasare
   Nu sunt prevăzute cerințe speciale.
   6.10.3.   Poziție
   
               6.10.3.1.
            
            
               Înălțime: cel puțin 250 mm și cel mult 1 500 mm deasupra solului;
            
         
               6.10.3.2.
            
            
               Lungime: la spatele vehiculului.
            
         6.10.4.   Vizibilitate geometrică
   
               Unghiul orizontal
            
            
               :
            
            
               80° la stânga și la dreapta pentru o lampă unică;
               unghiul orizontal poate fi de 80° înspre exterior și de 45° înspre interior pentru fiecare pereche de lămpi
            
         
               Unghiul vertical
            
            
               :
            
            
               15° deasupra și dedesubtul orizontalei.
            
         Unghiul vertical de sub orizontală poate fi redus totuși la 5° dacă lampa se află la o înălțime mai mică de 750 mm față de sol.
   6.10.5.   Orientare
   Spre spate.
   6.10.6.   Indicator
   Opțional, trebuie să fie combinat cu cel pentru lampa de poziție față.
   6.10.7.   Alte cerințe
   Nu există.
   6.11.   DISPOZITIV DE ILUMINARE A PLĂCII DE ÎNMATRICULARE DIN SPATE
   6.11.1.   Număr
   Unul. Acest dispozitiv poate consta în mai multe componente optice concepute pentru iluminarea spațiului rezervat pentru placa de înmatriculare.
   
               6.11.2.
            
            
               Amplasare
            
            
               în așa fel încât dispozitivul să ilumineze spațiul rezervat pentru placa de înmatriculare.
            
         
               6.11.3.
            
            
               Poziție
            
         
               6.11.3.1.
            
            
               Lățime
            
         
               6.11.3.2.
            
            
               Înălțime
            
         
               6.11.3.3.
            
            
               Lungime
            
         
               6.11.4.
            
            
               Vizibilitate geometrică
            
         
               6.11.5.
            
            
               Orientare
            
         6.11.6.   Indicator
   Opțional: Funcția acestuia trebuie să fie asigurată de indicatorul prevăzut pentru lampa de poziție.
   6.11.7.   Alte cerințe
   Atunci când lampa plăcuței de înmatriculare spate este combinată cu lampa de poziție spate, încorporate reciproc cu lampa de stop, caracteristicile fotometrice ale lămpii plăcuței de înmatriculare spate pot fi modificate în timpul funcționării lămpii de stop.
   7.   ÎNMATRICULAREA VEHICULELOR
   Nicio dispoziție nu împiedică un guvern să solicite sau să interzică instalarea unui far cu lumină de drum, astfel cum este menționat la punctul 5.15.1, pe vehiculele înmatriculate pe teritoriul național, cu condiția ca guvernul respectiv să notifice Secretarului General al Organizației Națiunilor Unite, la momentul comunicării sale, aplicarea prezentului regulament.
   8.   CONFORMITATEA PRODUCȚIEI
   Procedurile de conformitate a producției trebuie să respecte dispozițiile stabilite în apendicele 2 din acord (E/ECE/324 – E/ECE/TRANS/505/Rev.2), ținând seama de următoarele cerințe:
   
               8.1.
            
            
               Lămpile omologate în temeiul prezentului regulament trebuie să fie fabricate astfel încât să fie conforme cu tipul omologat prin îndeplinirea prescripțiilor stabilite la punctele 5 și 6 de mai sus.
            
         
               8.2.
            
            
               Trebuie respectate cerințele minime privind procedurile de control al conformității producției prevăzute în anexa 5 la prezentul regulament.
            
         
               8.3.
            
            
               Autoritatea care a acordat omologarea de tip trebuie să poată verifica oricând metodele de control al conformității aplicate în fiecare unitate de producție. Frecvența normală a acestor verificări trebuie să fie de o dată pe an.
            
         9.   SANCȚIUNI ÎN CAZUL NERESPECTĂRII CONFORMITĂȚII PRODUCȚIEI
   
               9.1.
            
            
               În cazul în care nu sunt îndeplinite cerințele enunțate mai sus, omologarea acordată pentru un tip de vehicul în conformitate cu prezentul regulament poate fi retrasă.
            
         
               9.2.
            
            
               Dacă o parte contractantă care aplică prezentul regulament retrage o omologare pe care a acordat-o inițial, ea notifică celelalte părți contractante care aplică prezentul regulament, prin intermediul unei fișe de comunicare conforme cu modelul din anexa 1 la prezentul regulament.
            
         10.   MODIFICAREA ȘI EXTINDEREA OMOLOGĂRII UNUI TIP DE VEHICUL CU PRIVIRE LA INSTALAREA DISPOZITIVELOR DE ILUMINAT ȘI SEMNALIZARE LUMINOASĂ
   
               10.1.
            
            
               Orice modificare a tipului de vehicul trebuie comunicată departamentului administrativ care a omologat tipul respectiv de vehicul. Acest departament poate:
               
                           10.1.1.
                        
                        
                           să considere că amendamentele făcute nu sunt susceptibile să aibă un efect negativ considerabil și că, în orice caz, vehiculul respectă în continuare cerințele sau
                        
                     
                           10.1.2.
                        
                        
                           să solicite un alt raport de încercare din partea serviciului tehnic responsabil cu coordonarea încercărilor.
                        
                     
         
               10.2.
            
            
               Confirmarea sau refuzul omologării, specificând modificările, este comunicată prin procedura prevăzută la punctul 4.3 de mai sus părților la acord care aplică prezentul regulament.
            
         
               10.3.
            
            
               Autoritatea competentă care acordă extinderea omologării atribuie un număr de serie pentru o astfel de extindere și informează asupra acestui fapt celelalte părți la acordul din 1958 care aplică prezentul regulament, prin intermediul unei fișe de comunicare conforme cu modelul prezentat în anexa 1 la prezentul regulament.
            
         11.   ÎNCETAREA DEFINITIVĂ A PRODUCȚIEI
   În cazul în care titularul omologării încetează definitiv producția unui tip de vehicul omologat în conformitate cu prezentul regulament, acesta informează autoritatea care a acordat omologarea. La primirea notificării în cauză, autoritatea respectivă informează cu privire la aceasta celelalte părți contractante ale Acordului din 1958 care aplică prezentul regulament, prin intermediul unei fișe de comunicare conforme cu modelul din anexa 1 la prezentul regulament.
   12.   DISPOZIȚII TRANZITORII
   
               12.1.
            
            
               Începând cu data oficială a intrării în vigoare a seriei 01 de amendamente, niciuna dintre părțile contractante care aplică prezentul regulament nu refuză acordarea de omologări în temeiul prezentului regulament, astfel cum a fost modificat prin seria 01 de amendamente.
            
         
               12.2.
            
            
               Începând cu 24 de luni de la data intrării în vigoare menționate la punctul 12.1 de mai sus, părțile contractante care aplică prezentul regulament acordă omologări numai în cazul în care tipul de vehicul îndeplinește, în ceea ce privește numărul și modul de instalare a dispozitivelor de iluminat și de semnalizare luminoasă, cerințele din seria 01 de amendamente la prezentul regulament.
            
         
               12.3.
            
            
               Omologările deja acordate înaintea datei menționate la punctul 12.2 de mai sus în temeiul prezentului regulament rămân valabile. În cazul vehiculelor a căror primă înmatriculare a avut loc cu mai mult de patru ani înainte de data intrării în vigoare menționate la punctul 12.1 de mai sus, părțile contractante care aplică prezentul regulament pot refuza tipul de vehicul în cazul în care numărul și modul de instalare a dispozitivelor de iluminat și de semnalizare luminoasă nu îndeplinesc condițiile din seria 01 de amendamente la prezentul regulament.
            
         13.   DENUMIRILE ȘI ADRESELE SERVICIILOR TEHNICE RESPONSABILE CU EFECTUAREA ÎNCERCĂRILOR DE OMOLOGARE, PRECUM ȘI ALE DEPARTAMENTELOR ADMINISTRATIVE
   Părțile la acordul care aplică prezentul regulament comunică Secretariatului Națiunilor Unite denumirile și adresele serviciilor tehnice responsabile cu realizarea încercărilor de omologare și ale departamentelor administrative care acordă omologarea și cărora li se trimit fișele de omologare, de refuz sau de retragere a omologării emise în alte țări.
   
      (1)  Astfel cum este definit în anexa 7 la Rezoluția consolidate privind construcția de vehicule (R.E.3), (document TRANS/WP.29/78/Rev.1/Amend.2, astfel cum a fost modificat ultima oară prin Amendamentul 4).
   
      (2)  Numerele distinctive ale părților contractante la Acordul din 1958 sunt reproduse în anexa 3 la Rezoluția consolidată privind construcția vehiculelor (R.E.3), (documentul TRANS/WP.29/78/Rev.2/Amend.1).
   
      (3)  Măsurarea coordonatelor cromatice ale luminii emise de către lămpi nu este inclusă în prezentul regulament.
   
      (4)  Faruri din clasa A din Regulamentul nr. 113 cu module LED, numai în cazul vehiculelor cu viteza maximă proiectată de cel mult 25 km/h.
   
      (5)  Pot fi înlocuite cu lămpi indicatoare din categoriile 1 și, respectiv, 2 din Regulamentul nr. 6.
   
      ANEXA 1
      
         FIȘĂ DE COMUNICARE
      
      [format maxim: A4 (210 × 297 mm)]
      
         
      
         
   
   
      ANEXA 2
      
         EXEMPLE DE MĂRCI DE OMOLOGARE
      
      MODELUL A
      (A se vedea punctul 4.4 din prezentul regulament)
      
         
      Marca de omologare de mai sus, fixată pe un moped, arată că tipul de vehicul în cauză a fost omologat în Țările de Jos (E4) cu privire la instalarea dispozitivelor de iluminat și de semnalizare luminoasă, în temeiul Regulamentului nr. 74, având numărul de omologare 012439. Primele două cifre ale numărului de omologare indică faptul că omologarea a fost acordată în conformitate cu cerințele Regulamentului nr. 74, astfel cum a fost modificat prin seria 01 de amendamente.
      MODELUL B
      (A se vedea punctul 4.5 din prezentul regulament)
      
         
      Marca de omologare de mai sus, aplicată pe un moped, indică faptul că tipul de vehicul în cauză a fost omologat în Țările de Jos (E4) în conformitate cu Regulamentele nr. 74 și nr. 78 (1). Numerele de omologare indică faptul că, la data când au fost acordate omologările respective, Regulamentul nr. 74 includea seria 01 de amendamente, iar Regulamentul nr. 78 includea deja seria 02 de amendamente.
      
         (1)  Cel de-al doilea număr este folosit doar cu titlu de exemplu.
   
   
      ANEXA 3
      
         SUPRAFEȚELE LĂMPILOR, AXA DE REFERINȚĂ, CENTRUL DE REFERINȚĂ ȘI UNGHIURILE DE VIZIBILITATE GEOMETRICĂ
      
      
         
      SUPRAFAȚA ILUMINANTĂ ÎN COMPARAȚIE CU SUPRAFAȚA EMIȚĂTOARE DE LUMINĂ
      (A se vedea punctele 2.9 și 2.8 din prezentul regulament)
      SCHIȚA A
      
         
      
                   
               
               
                  Suprafață iluminantă
               
               
                  Suprafață emițătoare de lumină
               
            
                  Marginile sunt
               
               
                  a și b
               
               
                  c și d
               
            SCHIȚA B
      
         
      
                   
               
               
                  Suprafață iluminantă
               
               
                  Suprafață emițătoare de lumină
               
            
                  Marginile sunt
               
               
                  a și b
               
               
                  c și d
               
            
   
      ANEXA 4
      
         VIZIBILITATEA DIN FAȚĂ A LUMINILOR ROȘII ȘI VIZIBILITATEA DIN SPATE A LUMINILOR ALBE
      
      (A se vedea punctul 5.9 din prezentul regulament)
      
         Figura 1
      
      
         Vizibilitatea din față a unei lumini roșii
      
      
         
      
         Figura 2
      
      
         Vizibilitatea din spate a unei lumini albe
      
      
         
   
   
      ANEXA 5
      
         CONTROLUL CONFORMITĂȚII PRODUCȚIEI
      
      1.   ÎNCERCĂRI
      1.1.   Poziția lămpilor
      Poziția lămpilor, astfel cum se precizează la punctul 6, se verifică în conformitate cu cerințele generale stabilite la punctul 5 din prezentul regulament.
      Valorile măsurate pentru distanțe sunt astfel încât să fie respectate specificațiile individuale aplicabile pentru fiecare lampă.
      1.2.   Vizibilitatea lămpilor
      
                  1.2.1.
               
               
                  Unghiurile de vizibilitate geometrică se verifică în conformitate cu punctul 2.11 din prezentul regulament.
                  Valorile măsurate pentru unghiuri sunt astfel încât să fie îndeplinite specificațiile individuale aplicabile pentru fiecare lampă, cu excepția specificațiilor legate de limitele unghiurilor: unghiurile care pot avea o toleranță corespunzătoare variației de ± 3° autorizată conform dispozițiilor de la punctul 5.3 pentru montarea dispozitivelor de semnalizare luminoasă.
               
            
                  1.2.2.
               
               
                  Vizibilitatea luminii roșii spre față și a luminii albe spre spate se verifică în conformitate cu punctul 5.9 din prezentul regulament.
               
            1.3.   Conexiuni electrice și indicatoare
      Conexiunile electrice se verifică prin aprinderea fiecărei lămpi alimentate de la sistemul electric al mopedului. Lămpile și indicatoarele funcționează în conformitate cu dispozițiile stabilite la punctul 5.10 din prezentul regulamentul și cu specificațiile individuale aplicabile fiecărei lămpi.
      1.4.   Prezența, numărul, culoarea, dispunerea și, dacă este cazul, categoria lămpilor se verifică prin inspectarea vizuală a lămpilor și a marcajelor acestora.
      Aceste caracteristici sunt în așa fel încât să fie îndeplinite cerințele stabilite la punctul 5.13, precum și specificațiile individuale aplicabile fiecărei lămpi în parte.